અંગોલામાં મુસ્લિમોની વસતી બહુ મામુલી છે જયારે ઉઝબેકિસ્તાન એક મુસ્લિમ બહુમતી ધરાવતો દેશ છે. ઉઝબેકિસ્તાનની કુલ વસતીના ૯૮ ટકા લોકો મુસ્લિમ છે. આ વર્ષે ઉઝબેકિસ્તાનમાં ઈદની રજા પણ રદ કરવામાં આવી હતી. જેથી મુસ્લિમો ઈદ ના મનાવી શકે. ઈદના દિવસે તમામ ઓફીસો, શૈક્ષણિક સંસ્થાઓ વગેરે ખુલ્લી રાખવાનું ફરજીયાત કરવામાં આવ્યુ હતું. જેથી લોકો ઈદની નમાઝ અદા ન કરી શકે. એક સમયે સોવિયત રશીયાનો હિસ્સો રહી ચૂકેલા ઉઝબેકિસ્તાનમાં નમાઝ પઢવા પર તે સમયેે પણ પ્રતિબંધ હતો. મસ્જીદો બંધ કરી દેવામાં આવી હતી. સોવિયત સંઘમાંથી અલગ થયા પછી ઉઝબેકિસ્તાનમાં ઘણી છૂટછાટો મૂકવામાં આવી. પરંતુ ઉગ્રવાદ અને કટ્ટરતા વધ્યા પછી દેશમાં ફરી એક વખત જાતજાતના પ્રતિબંધો લાદવામાં આવ્યા છે.